**Šķidruma citoloģijas izmeklējumu sniegšanas kārtība**

1. Šķidruma citoloģijas izmeklējumu sniegšanas kārtība attiecas uz IZPILDĪTĀJIEM, kas ir atlasīti pakalpojumu sniedzēju atlasē par šķidruma citoloģijas izmeklējumu sniegšanu.
2. IZPILDĪTĀJS nodrošina šķidruma citoloģijas izmeklējumus:
	1. veicot dzemdes kakla vēža skrīningu;
	2. veicot dzemdes kakla vēža pēcskrīningu;
	3. citu indikāciju gadījumos, saskaņā ar manipulāciju saraksta apmaksas nosacījumiem.
3. Veicot šķidruma citoloģijas izmeklējumus:
	1. IZPILDĪTĀJS ir nodrošinājis medicīnas laboratorijas akreditāciju atbilstoši standartam LVS EN ISO 15189:2013 „Medicīnas laboratorijas. Īpašās prasības uz kvalitāti un kompetenci” un akreditēto metožu sarakstā iekļauta šķidruma citoloģijas metode;
	2. IZPILDĪTĀJA nodarbināto speciālistu skaits ar laboratorijas ārsta/ speciālista sertifikātu un apmācību apliecinājumu šķidruma citoloģijas testu veikšanai ir ne mazāks kā 2 (divi);
	3. IZPILDĪTĀJS nodrošina sekojošas paraugu arhivēšanas prasības:
		1. šķidruma citoloģijas paraugs konservējošā šķidrumā tiek uzglabāts ne mazāk kā 30 dienas pēc parauga saņemšanas brīža laboratorijā;
		2. visu šķidruma citoloģijas izmeklējumu preparātu stikliņi tiek uzglabāti ne mazāk kā 10 gadus pēc parauga saņemšanas brīža laboratorijā;
	4. IZPILDĪTĀJS nodrošina Cilvēka papilomas vīrusa (HPV) noteikšanas testu veikšanu no šķidruma citoloģijas izmeklējumam paņemtā parauga atbilstoši DIENESTA tīmekļvietnē www.vmnvd.gov.lv sadaļā “Profesionāļiem > Līgumu dokumenti > NVD sagatavotā informācija > Ambulatorie pakalpojumi” publicētiem valsts organizētā dzemdes kakla vēža skrīninga sniegšanas nosacījumiem, testēšanai izmantojot starptautiski validētu HPV noteikšanas metodi;
	5. IZPILDĪTĀJS nodrošina šķidruma citoloģijas konteineru (barotņu) un paraugu paņemšanas birstīšu piegādi ārstniecības iestādei pēc pieprasījuma;
	6. IZPILDĪTĀJS piegādā šķidruma citoloģijas konteinerus (barotnes) un paraugu paņemšanas birstītes ne vēlāk kā 5 (piecu) darba dienu laikā pēc ārstniecības iestādes pieprasījuma;
	7. IZPILDĪTĀJS nodrošina izmeklējamā materiāla savākšanu no ārstniecības iestādes un transportēšanu uz laboratoriju no dažādiem Latvijas Republikas reģioniem ne retāk kā 1 (vienu) reizi 5 (piecu) darba dienu laikā, iepriekš par to vienojoties ar ārstniecības iestādi;
	8. IZPILDĪTĀJS nodrošina, ka izmeklējuma rezultāta paziņošana pacientam, ģimenes ārstam un ārstam nosūtītājam tiek veikta ne vēlāk kā 5 (piecu) darba dienu laikā (pirmā darbdiena ir nākamā darbdiena) pēc parauga saņemšanas brīža laboratorijā;
4. IZPILDĪTĀJS papildus šī Līguma 1.pielikumā noteiktajiem maksājumiem saņem samaksu par šķidruma citoloģijas izmeklējumiem.
5. Šķidruma citoloģijas izmeklējumu kvalitātes vērtēšanas kritēriji:
	1. šķidruma citoloģijas izmeklējumu kvalitātes vērtēšanas kritēriji tiek vērtēti reizi gadā (pirmoreiz pēc pilna gada) un DIENESTS ir tiesīgs pārskatīt līguma par ambulatoro laboratorisko veselības aprūpes pakalpojumu sniegšanu un apmaksu nosacījumus vai pārtraukt līgumu, ja vērtēšanas kritēriji ir nepieņemamā līmenī atbilstoši šī pielikuma 1. tabulā norādītajiem mērķa rādītājiem:

1.tabula

|  |  |
| --- | --- |
| **Kritērija nosaukums** | **Mērķa rādītāji** |
| **Nepieņemams** | **Pieņemams** |
| **2022.** | **2023.** | **2024.** | **2022.** | **2023.** | **2024.** |
| Iepriekšējā gadā veikto izmeklējumu skaits ar šķidruma citoloģijas metodi | <15000 | <15000 | <15000 | ≥15000 | ≥15000 | ≥15000 |

* 1. DIENESTS ir tiesīgs noteikt papildu šķidruma citoloģijas izmeklējumu kvalitātes vērtēšanas kritērijus vai mainīt esošos, par to iepriekš rakstiski informējot IZPILDĪTĀJU.